rejauldu/bengali-wikipedia huggingface dataset:
ইন্দু কি জাওয়ানি (, ) হলো ২০২০ সালের একটি ভারতীয় হিন্দি ভাষার কামিং-অব-এজ কমেডি চলচ্চিত্র, যা অভিষিক্ত আবির সেনগুপ্ত দ্বারা পরিচালিত এবং টি-সিরিজ, এম্মে এন্টারটেইনমেন্ট ও ইলেকট্রিক অ্যাপলস দ্বারা প্রযোজিত। এএ ফিল্মস কর্তৃক পরিবেশিত চলচ্চিত্রটিতে গাজিয়াবাদের একজন মেয়ের চরিত্রে কিয়ারা আডবাণী অভিনয় করেন, যিনি অনলাইন ডেটিং অ্যাপগুলিতে প্রেমের সন্ধান করেন।  চলচ্চিত্রটির প্রধান আলোকচিত্র ২০১৯ সালের অক্টোবরে শুরু হয়েছিল। প্রাথমিকভাবে চলচ্চিত্রটি ২০২০ সালের জুনে মুক্তি দেওয়ার সিদ্ধান্ত ছিল। কিন্তু কোভিড-১৯ মহামারীর কারণে মুক্তি স্থগিত রাখা হয়েছিল। অবশেষে ২০২০ সালের ১১ ডিসেম্বর চলচ্চিত্রটি প্রেক্ষাগৃহে মুক্তি পায়।   অভিনয়ে   ইন্দিরা গুপ্তা / ইন্দু চরিত্রে কিয়ারা আডবাণী  সমর চরিত্রে আদিত্য শীল  সোনাল চরিত্রে মল্লিকা দুয়া  প্রেম চরিত্রে রাকেশ বেদী  রঞ্জিত চরিত্রে রাজেন্দ্র শেঠি  ইন্দুর বাবার চরিত্রে রাজেশ জাইস  ইন্দুর মায়ের চরিত্রে অলকা কৌশল  সতীশ চরিত্রে রাঘব রাজ কাক্কর  প্রাণ চরিত্রে চিত্তরঞ্জন ত্রিপাঠী  বান্টি চরিত্রে হর্ষ শর্মা  কিট্টু চরিত্রে শিবম কাকার  রিয়ান চরিত্রে বৈভব পালহাদে  তদন্তকারী অফিসার অবিনাশ নিগম চরিত্রে মোহাম্মদ ইকবাল খান  ওম প্রকাশ চৌতালা চরিত্রে গোবিন্দ পান্ডে  সংবাদ উপস্থাপকের ভূমিকায় মোশতাক খান  লক্ষ্মণ চরিত্রে প্রভাত লাহরী  আদেশ চরিত্রে লোকেশ মিত্তল  "হিলেই টুট গেয়ী" গানে গুরু রনধাওয়া   সাউন্ডট্র্যাক    তথ্যসূত্র    বহিঃসংযোগ       বিষয়শ্রেণী:ভারতীয় চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:২০২০-এর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:উত্তরপ্রদেশের পটভূমিতে চলচ্চিত্র বিষয়শ্রেণী:টি-সিরিজের চলচ্চিত্র বিষয়শ্রেণী:জনপ্রিয় সংস্কৃতিতে ভারত–পাকিস্তান সম্পর্ক বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:২০২০-এর হাস্যরসাত্মক চলচ্চিত্র
thumb|তারানাথ তারানাথ বা কুন-দ্গা'-স্ন্যিং-পো  () (১৫৭৫-১৬৩৪) জো-নাং বৌদ্ধবিহারের ছাব্বিশতম প্রধান ও র্তাগ-ব্র্তান-দাম-ছোস-গ্লিং বৌদ্ধবিহারের প্রতিষ্ঠাতা ছিলেন।  প্রথম জীবন তারানাথ ১৫৭৫ খ্রিষ্টাব্দে তিব্বতের খা-রাগ () নামক স্থানে জন্মগ্রহণ করেন। চার বছর বয়সে তাকে ছোস-লুং-ব্যাং-র্ত্সে () বৌদ্ধবিহারে নিয়ে আসা হয় এবং সেখানে তাকে আনুষ্ঠানিকভাবে কুন-দ্গা'-গ্রোল-ম্ছোগ () জো-নাং বৌদ্ধবিহারের চব্বিশতম প্রধানের পুনর্জন্ম বলে চিহ্নিত করা হয়। এরপর তিনি কুন-দ্গা'-গ্রোল-ম্ছোগের বিভিন্ন শিষ্যের নিকট বিভিন্ন বিষয়ে শিক্ষালাভ করেন, যেমন ব্যাম্স-পা-ল্হুন-গ্রুব () সূত্র ও তন্ত্র সম্বন্ধে, র্দো-রিং-কুন-দ্গা'-র্গ্যাল-ম্ত্শান () মার্গফল সম্বন্ধে, ব্রাগ-স্তোদ-পা-ল্হা-দ্বাং-গ্রাগ্স-পা () নারো পার ছয় যোগ ও মহামুদ্রা সম্বন্ধে এবং কুন-দ্গা'-দ্পাল-ব্জাং () নামক জো-নাং বৌদ্ধবিহারের পঁচিশতম প্রধান ও লুং-রিগ্স-র্গ্যা-ম্ত্শো () তাকে কালচক্র সম্বন্ধে শিক্ষাদান করেন। চৌদ্দ বছর বয়স থেকে ভারতীয় পণ্ডিত বুদ্ধগুপ্তনাথের নিকট শিক্ষা গ্রহণ করেন।Buddhaguptanatha and the Late Survival of the Siddha Tradition in India, by David Templeman এছাড়াও বলভদ্র, নির্বাণশ্রী, পূর্ণানন্দ, পূর্ণবজ্র এবং কৃষ্ণভদ্র নামক ভারতীয় পণ্ডিতরাও তাকে শিক্ষাদান করেন ও সংস্কৃত বৌদ্ধগ্রন্থগুলির তিব্বতী অনুবাদে সহায়তা করেন।  পরবর্তী জীবন ১৫৮৮ খ্রিষ্টাব্দে কুন-দ্গা'-দ্পাল-ব্জাং তারানাথকে জো-নাং বৌদ্ধবিহারের ছাব্বিশতম প্রধান হিসেবে নির্বাচিত করেন। এই সময়ে তিনি দোল-পো-পা-শেস-রাব-র্গ্যাল-ম্ত্শান নামক জো-নাং ধর্মসম্প্রদায়ের প্রতিষ্ঠাতার শিক্ষাকে পুনরায় প্রচারের দায়িত্ব নেন। তিনি দোল-পো-পা-শেস-রাব-র্গ্যাল-ম্ত্শান প্রচারিত গ্ঝান-স্তোং তত্ত্বের একনিষ্ঠ সমর্থক ছিলেন এবং এই তত্ত্বের ভুল পর্যালোচনাগুলিকে সংশোধন করেন। এই বিহারের প্রধান থাকার সময় তিনি দুইশত ষাট বছর পূর্বে দোল-পো-পা-শেস-রাব-র্গ্যাল-ম্ত্শান দ্বারা নির্মিত একটি বৃহদাকার স্তূপের সংস্কার সাধন করেন। ১৬০৪ খ্রিষ্টাব্দে তিনি গ্ঝান-স্তোং তত্ত্বের ওপর গ্ঝান-স্তোং-দ্বু-মা'ই-র্গ্যান () নামক একটি বিখ্যাত গ্রন্থ রচনা করেন। ১৬০৮ খ্রিষ্টাব্দে তিনি দ্পাল-দুস-ক্যি-'খোর-লো'ই-ছোস-ব্স্কোর-গ্যি-ব্যুং-খুংস-ন্যের-ম্খো () নামক ভারতের বৌদ্ধধর্মের ইতিহাস সম্বন্ধে তার বিখ্যাত গ্রন্থ রচনা করেন। ১৬১৫ খ্রিষ্টাব্দে ফুন-ত্শোগ্স-র্নাম-র্গ্যাল নামক গ্ত্সাং-পা রাজবংশের রাজা তারানাথকে একটি বৌদ্ধবিহার নির্মাণের জন্য জমি দান করেন। এই বিহারের নির্মাণ ১৬২৮ খ্রিষ্টাব্দে শেষ হয় এবং র্তাগ-ব্র্তান-দাম-ছোস-গ্লিং () বৌদ্ধবিহার নামে পরিচিত হয়।  তথ্যসূত্র  আরো পড়ুন  Tharanatha; Chattopadhyaya, Chimpa, Alaka, trans. (2000). History of Buddhism in India, Motilal Books UK,  .  Taranatha(auth.), Hopkins, Jeffery (trans).The Essence of Other-Emptiness Snow Lion(2007).    Tāranātha's Edelsteinmine, das Buch von den Vermittlern der sieben Inspirationen / aus dem Tibetischen übers. von Albert Grünwedel. - Petrograd: Imprimerie de l'Académie Impériale des Sciences, 1914 PDF   Tāranātha's Geschichte des Buddhismus in Indien. Aus dem Tibetischen übersetzt von Anton Schiefner. St. Petersburg: Kais. Akademie der Wissenschaften 1869. XII.  St. Petersburg 1869. PDF  Cyrus Stearns. The Buddha from Dolpo: A Study of the Life and Thought of the Tibetan Master Dolpopa Sherab Gyaltsen. State University of New York Press (1999).  (hc);  (pbk).  বিষয়শ্রেণী:১৫৭৫-এ জন্ম বিষয়শ্রেণী:১৬৩৪-এ মৃত্যু বিষয়শ্রেণী:জোনাং বিষয়শ্রেণী:তিব্বতী দার্শনিক
শিরন্টি ইউনিয়ন বাংলাদেশের রাজশাহী বিভাগের নওগাঁ জেলার সাপাহার উপজেলার অন্তর্গত একটি ইউনিয়ন।   অবস্থান ও সীমানা  সাপাহার উপজেলা সদর থেকে উত্তরে অবস্থিত ভারত-বাংলাদেশ সীমান্ত সংলগ্ন এই ইউনিয়নের উত্তরে ভারতের দক্ষিণ দিনাজপুর জেলার তপন থানা, পশ্চিমে সাপাহার উপজেলার আইহাই ইউনিয়ন, দক্ষিণে সাপাহার ইউনিয়ন ও পূর্বে পত্নীতলা উপজেলার নিরমইল ইউনিয়ন।   ইতিহাস    প্রশাসনিক এলাকা  শিরন্টি ইউনিয়ন ৯টি ওয়ার্ড , ২৪ টি মৌজা ও ৫৪ টি গ্রামের সমন্বয়ে গঠিত।   আয়তন ও জনসংখ্যা  শিরন্টি ইউনিয়নের আয়তন ২১ বর্গ কি.মি.। বাংলাদেশ সরকারের ২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৭৯১০ জন।   শিক্ষা  শিক্ষার হার :  শিক্ষা প্রতিষ্ঠান:  শিরন্টি ইউনিয়নে মোট ১৫টি সরকারি প্রাথমিক বিদ্যালয়, ৮টি উচ্চ বিদ্যালয় ও ৮ টি মাদ্রাসা রয়েছে। মাদ্রাসা গুলোর মধ্যে ২টি ফাজিল (ডিগ্রি) মাদ্রাসা, ২টি আলিম (ইন্টারমিডিয়েট) মাদ্রাসা ও ৪টি দাখিল মাদ্রাসা।  উল্লেখযোগ্য শিক্ষা প্রতিষ্ঠানসমুহঃ  জবই সুফিয়া ফাজিল মাদরাসা। গোপালপুর ফাজিল মাদরাসা। ভিওইল উচ্চ বিদ্যালয় ও কলেজ। খন্জনপুর আলিম মাদরাসা। মরাডাঙ্গা ময়না কুড়ি আলিম মাদরাসা। জবই উচ্চ বিদ্যালয়। বিন্যাকুড়ি উচ্চ বিদ্যালয় মরাডাঙ্গা ময়না কুড়ি উচ্চ বিদ্যালয়। রায়পুর কওমী মাদ্রাসা।   দর্শনীয় স্থান  ভারত-বাংলাদেশ সীমান্ত জবই বিল   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- মোঃ বোরহান উদ্দিন  +প্রাক্তন চেয়ারম্যানগণের তালিকাক্রমিকনামমেয়াদ০১মোঃ মকবুল হোসেন১৯৭২ - ১৯৭৭০২মোঃ মাহাতাব উদ্দিন আহম্মদ১৯৭৭ - ১৯৮৪০৩মোঃ ইব্রাহীম হোসেন১৯৮৪ - ১৯৯২০৪মোঃ আব্দুল বাকী১৯৯২ - ২০২২০৫মোঃ বোরহান উদ্দিন ২০২২ - বর্তমান   আরও দেখুন    রাজশাহী বিভাগ  নওগাঁ জেলা   তথ্যসূত্র   বিষয়শ্রেণী:সাপাহার উপজেলার ইউনিয়ন
জন কেনেথ কনস্ট্যান্টাইন হল্ট (; জন্ম: ১২ আগস্ট, ১৯২৩ - মৃত্যু: ৩ জুন, ১৯৯৭) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৫৯ সময়কালে ওয়েস্ট ইন্ডিজের পক্ষে ১৭ টেস্টে অংশগ্রহণ করেছেন তিনি।  ঘরোয়া প্রথম-শ্রেণীর ক্রিকেটে জ্যামাইকার প্রতিনিধিত্ব করেছেন জে. কে. হল্ট জুনিয়র নামে পরিচিত জন হল্ট। দলে তিনি মূলতঃ ব্যাটসম্যান হিসেবে খেলতেন।   প্রথম-শ্রেণীর ক্রিকেট  ১৯৪৬ থেকে ১৯৬১-৬২ মৌসুম পর্যন্ত জ্যামাইকার পক্ষে প্রথম-শ্রেণীর ক্রিকেটে অংশগ্রহণ করেছেন জন হল্ট। ১৯৪৭-৪৮ মৌসুমে ব্রিটিশ গায়ানার বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ১৭২ রান তুলেন তিনি। ১৯৪৯-৫০ মৌসুমে কমনওয়েলথ একাদশের সদস্যরূপে ভারত, পাকিস্তান ও সিলন গমন করেন। এ সময়ে ৩৯.৯০ গড়ে ৮৩৮ রান তুলেন ও পাকিস্তানের বিপক্ষে ১৬২ রানের মনোজ্ঞ ইনিংস খেলেছিলেন। ১৯৫০ ও ১৯৫১ সালের ইংরেজ গ্রীষ্মকালে ল্যাঙ্কাশায়ার লীগে হ্যাসলিংডেনের পক্ষে খেলেছেন।   টেস্ট ক্রিকেট  ১৯৫৩-৫৪ মৌসুমে এমসিসি দল জ্যামাইকা সফরে আসে। সফরকারী দলের বিপক্ষে ১৫২ রান তুলেন। এর কয়েকদিন পর ইংল্যান্ডের বিপক্ষে টেস্ট অভিষেক হয় তার। প্রথম ইনিংসে তিন নম্বরে ব্যাটিংয়ে নামেন ও ৫৪ রান সংগ্রহ করেন তিনি। পাঁচ টেস্টের ঐ সিরিজে ৫৪.০০ গড়ে ৪৩২ রান করেছিলেন জন হল্ট। তন্মধ্যে দ্বিতীয় টেস্টে প্রথমবারের মতো ব্যাটিং উদ্বোধনে নেমে ১৬৬ রান করেছিলেন যা তার খেলোয়াড়ী জীবনের সর্বোচ্চ ছিল।  ১৯৫৪-৫৫ মৌসুমে অস্ট্রেলিয়ার বিপক্ষে পাঁচ টেস্টের সিরিজে অংশ নিলেও তুলনামূলকভাবে কম সফলতা পান। ২৫.১০ গড়ে ২৫১ রান তুলতে পেরেছিলেন। এরপর দলের বাইরে অবস্থান করেন। তবে, ১৯৫৮-৫৯ মৌসুমে জেরি আলেকজান্ডারের নেতৃত্বাধীন ওয়েস্ট ইন্ডিজ দলের সদস্যরূপে মনোনীত হন ও দলের সহঃ অধিনায়কের দায়িত্বে থেকে ভারত ও পাকিস্তান গমন করেন। সফরের সবগুলো খেলাতেই সাবলীলভাবে অংশগ্রহণ ছিল তার। তিন সেঞ্চুরি সহযোগে ৪৩.৫২ গড়ে ১০০১ রান তুলেন। ভারতে পাঁচ টেস্টের সবকটিতেই অংশ নিয়ে ৪৯.০০ গড়ে ৩৪৩ রান তুলেন। তন্মধ্যে পঞ্চম টেস্টে ১২৩ রান তুলেছিলেন। কিন্তু পাকিস্তানে খেলায় ছন্দ হারিয়ে ফেলেন। প্রথম দুই টেস্টে মাত্র ৪০ রান তুলেন যাতে পাকিস্তান দল সফরকারীদের বিপক্ষে জয় তুলে নেয়। ফলশ্রুতিতে রবিন বাইনো তার স্থলাভিষিক্ত হন।   মূল্যায়ন  লেসলি হিল্টনকে ফাঁসীকাষ্ঠে ঝোলানোর পূর্বদিন বার্বাডোসে ওয়েস্ট ইন্ডিজ-অস্ট্রেলিয়ার মধ্যকার টেস্ট খেলা চলছিল। জ্যামাইকান খেলোয়াড় হিসেবে জে.কে. হল্ট স্বাগতিক দলে খেলেন। মাঠে তিনি বেশ কয়েকবার ক্যাচ তালুবন্দী করতে পারেননি ও কঠিন সময় পার করছিলেন। এ বিষয়ে ক্রিকেট লেখক ও ধারাভাষ্যকার টনি কোজিয়ার মন্তব্য করেন যে, জঘন্যতার সঙ্কেত দিচ্ছে। দর্শকেরা ব্যানারে ‘হল্টকে ফাসি দাও, হিল্টনকে বাঁচাও’ লেখা প্রদর্শন করে।   ব্যক্তিগত জীবন  ১৯৭৬ সালে জ্যামাইকান অর্ডার অব ডিস্টিংকশন পুরস্কারে ভূষিত হন তিনি।Wisden 1998, p. 1433. তার বাবা যোসেফ হল্ট ১৯২৩ সালে ওয়েস্ট ইন্ডিজের সদস্যরূপে ইংল্যান্ড গমন করেছিলেন। ৩ জুন, ১৯৯৭ তারিখে ৭৪ বছর বয়সে জ্যামাইকার কিংস্টনে জন হল্টের দেহাবসান ঘটে।   তথ্যসূত্র    আরও দেখুন   রয় মিলার  উইলফ্রেড ফার্গুসন  ওয়েস্ট ইন্ডিয়ান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯২৩-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:অর্ডার অব ডিস্টিংকশন প্রাপক বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:কমনওয়েলথ একাদশের ক্রিকেটার বিষয়শ্রেণী:কিংস্টনের ক্রীড়াবিদ বিষয়শ্রেণী:জ্যামাইকান ক্রিকেটার বিষয়শ্রেণী:জামাইকার ক্রিকেটার
মহেন্দ্রলাল নগর রেলওয়ে স্টেশন হল দক্ষিণ পূর্ব রেলওয়ে খড়গপুর রেলওয়ে বিভাগের সাঁতরাগাছি-আমতা শাখা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হাওড়া জেলার বল্লভবাটিতে ধসা রোডের পাশে অবস্থিত।   ইতিহাস  ব্রিটিশ ভারতে ১৮৯৭ সালে হাওড়া থেকে আমতা পর্যন্ত ন্যারোগেজ ট্র্যাক নির্মিত হয়েছিল। এই রুটটি ছিল মার্টিন লাইট রেলওয়ের অংশ, যা ১৯৭১ সালে বন্ধ হয়ে যায়। বড়গাছিয়া-চাম্পাডাঙ্গা শাখা রেলপথ সহ হাওড়া-আমতা নতুন ব্রড-গেজ রেলপথ ২০০২-০৪ সালে পুনঃনির্মাণ ও খোলা হয়েছিল।   তথ্যসূত্র   বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:১৮৯৭-এ ভারতে চালু রেলওয়ে স্টেশন বিষয়শ্রেণী:হাওড়া জেলার রেলওয়ে স্টেশন বিষয়শ্রেণী:উইকিউপাত্তে স্থানাঙ্ক আছে
কোপ্পাল () ভারতের কর্ণাটক রাজ্যের কোপ্পাল জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৩০ মিটার (১৭৩৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কোপ্পাল শহরের জনসংখ্যা হল ৫৬,১৪৫ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে কোপ্পাল এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
বাঙ্গালা আমিরাত ছিল একটি স্বল্পস্থায়ী রাষ্ট্র যা বাংলার অনেক অঞ্চল নিয়ন্ত্রণ করত। এটির সূচনা ঘটেছিল ১৮২৭ সালে যখন তিতুমীর আরবদেশে হজ্জ শেষ করে বাংলায় ফিরে এসেছিলেন। এই রাষ্ট্রের পতন ঘটেছিল রাজধানী নারিকেলবাড়িয়ার শেষ যুদ্ধে বাদশাহ তিতুমীরের ইন্তেকালের পরেই।  ভৌগোলিক বর্ণনা তিতুমীর কর্তৃক প্রতিষ্ঠিত এই আমিরাতটি ইংরেজ সাম্রাজ্যের তৎকালীন বেঙ্গল প্রেসিডেন্সির বহু অঞ্চল মুক্তি করেছিল। যুক্তরাজ্য ভিত্তিক ওকিং ট্রাস্ট নামক সংস্থা অনুযায়ী আমিরাতের ভৌগোলিক বর্ণনা নিম্নে উল্লেখ করা হল:  তাছাড়া পাশাপাশি জেলাগুলোর কিছু এলাকাও এই রাষ্ট্রের অধীনে ছিল।  ইতিহাস  সরকার বিন্যাস ইসলামী নির্দেশিকার উপর বাঙ্গালা আমিরাতের ভিত্তি করে ছিল। উচ্চপদের সদস্যরা নিম্নে উল্লেখ করা হলঃ  তিতুমীর – বাদশাহ ম‍ইজুদ্দীন বিশ্বাস – উজির (প্রধানমন্ত্রী) গোলাম মাসুম খাঁ – সিপাহসালার বা সেনাপতি সাজন গাজী – বাদশার দেহরক্ষী  মিসকিন শাহ – প্রধান দারোগা বাকের মণ্ডল – জমাদার  তথ্যসূত্র টীকা  উদ্ধৃতি  বিষয়শ্রেণী:বেঙ্গল প্রেসিডেন্সি বিষয়শ্রেণী:ব্রিটিশ বিরোধী আন্দোলন বিষয়শ্রেণী:বাংলাদেশের ইতিহাস বিষয়শ্রেণী:পশ্চিমবঙ্গের ইতিহাস বিষয়শ্রেণী:১৮২৭-এ এশিয়ায় প্রতিষ্ঠিত বিষয়শ্রেণী:১৮৩১-এ এশিয়ায় বিলুপ্ত বিষয়শ্রেণী:প্রাক্তন আমিরাত বিষয়শ্রেণী:প্রাক্তন ধর্মতন্ত্র বিষয়শ্রেণী:প্রাক্তন অস্বীকৃত রাষ্ট্র বিষয়শ্রেণী:ভারতে বিদ্রোহ বিষয়শ্রেণী:দক্ষিণ এশিয়ার প্রাক্তন রাষ্ট্র
ডেকরগাঁও রেলওয়ে স্টেশন ভারতের আসাম রাজ্যের সোনিতপুর জেলায় অবস্থিত একটি রেলওয়ে স্টেশন। এটা প্রায়  আসামের সোনিতপুর জেলার তেজপুর শহর থেকে দূরে এবং প্রায় ১ তেজপুর বিমানবন্দর থেকে কিমি দূরে। রেলওয়ে স্টেশনটি ৪ জানুয়ারী ২০১৪ সালে খোলা হয়েছিল।  SPECIAL TRAINS BETWEEN NAHARLAGUN AND TEZPUR Partially Cancelled Train List on 02nd February 2015  তথ্যসূত্র   বিষয়শ্রেণী:আসামের রেলওয়ে স্টেশন বিষয়শ্রেণী:রাঙ্গিয়া রেলওয়ে বিভাগ
"স্ন্যাচ গেম" হলো আমেরিকান টেলিভিশন ধারাবাহিক রূপলস ড্র্যাগ রেস-এর দশম মৌসুমের সপ্তম পর্ব। এটি মূলত ২০১৮ সালের ৩ মে প্রচারিত হয়। অড্রা ম্যাকডোনাল্ড এবং কেট আপটন এতে অতিথি হিসেবে উপস্থিত ছিলেন। পর্বের মূল চ্যালেঞ্জে (স্ন্যাচ গেম) অ্যাকোয়ারিয়া জয়লাভ করেন এবং মনিক হার্ট শেষ দুই-এ স্থানলাভ এবং কার্লি রে জেপসেনের "কাট টু দ্য ফিলিং" গানে দ্য ভিক্সেনের বিরুদ্ধে ঠোঁট মেলানো প্রতিযোগিতায় হেরে যাওয়ায় প্রতিযোগিতা থেকে বাদ পড়েন।   পর্ব  থাম্ব|অড্রা ম্যাকডোনাল্ড থাম্ব|কেট আপটন অনু-চ্যালেঞ্জে প্রতিযোগীরা একে অপরকে "রিড" (অর্থ্যাৎ মজার ছলে অপমান) করেন। ইউরেকা অনু-চ্যালেঞ্জে জয়লাভ করেন। মূল চ্যালেঞ্জে প্রতিযোগীরা স্ন্যাচ গেম খেলেন। অড্রা ম্যাকডোনাল্ড এবং কেট আপটন ছিলেন এর তারকা প্রতিযোগী। প্রতিযোগী এবং তাদের অনুকরণকৃত সেলিব্রিটিদের তালিকা নিচে দেওয়া হলো:   মেলানিয়া ট্রাম্প চরিত্রে অ্যাকোয়ারিয়া  বিয়ন্সে চরিত্রে আসিয়া ও'হারা  অ্যালানা "হানি বু বু" থম্পসন চরিত্রে ইউরেকা  চায়না চরিত্রে ক্যামেরন মাইকেলস  ডরোথি পার্কার চরিত্রে মিজ ক্র্যাকার  মায়া অ্যাঞ্জেলো চরিত্রে মোনেট এক্স চেঞ্জ  ম্যাক্সিন ওয়াটার্স চরিত্রে মনিক হার্ট  ব্লু আইভি কার্টার চরিত্রে দ্য ভিক্সেন  রানওয়ে থিম ছিল "মারমেইড ফ্যান্টাসি"। অ্যাকোয়ারিয়া, ইউরেকা এবং মোনেট এক্স চেঞ্জ ইতিবাচক সমালোচনা পান এবং অ্যাকোয়ারিয়া চ্যালেঞ্জে জয়লাভ করেন। এশিয়া ও'হারা, মনিক হার্ট এবং দ্য ভিক্সেন নেতিবাচক সমালোচনার শিকার হন এবং এশিয়া ও'হারা বিচারকগণ কর্তৃক নিরাপদ বলে ঘোষিত হন। কানাডিয়ান গায়িকা কার্লি রে জেপসেনের "কাট টু দ্য ফিলিং" (২০১৭) গানে ঠোঁট মেলানো প্রতিযোগিতায় মনিক হার্ট এবং দ্য ভিক্সেন মুখোমুখি হন। ভিক্সেন ঠোঁট মেলানো প্রতিযোগিতায় জয়লাভ করেন এবং মনিক হার্ট প্রতিযোগিতা থেকে বাদ পড়েন।   উৎপাদন  পর্বটি মূলত ২০১৮ সালের ৩ মে প্রচারিত হয়েছিল।   তথ্যসূত্র   বিষয়শ্রেণী:টেলিভিশন ধারাবাহিক বিষয়শ্রেণী:আমেরিকান টেলিভিশন ধারাবাহিক
এস. জি. এসমাতুর মোমিনিন হলেন একজন ভারতীয় বাঙালি রাজনীতিবিদ এবং আইনজীবী, যিনি ২০১৮ থেকে ২০২৩ সাল পর্যন্ত মেঘালয় বিধানসভার ফুলবাড়ি আসনের বিধায়ক হিসেবে দায়িত্ব পালন করেছেন। L তিনি গারো পাহাড় স্বায়ত্তশাসিত জেলা পরিষদের সদস্যও। তিনি এনপিপি থেকে পদত্যাগ করেন এবং ২০২৩ সালের জানুয়ারিতে সর্বভারতীয় তৃণমূল কংগ্রেসে যোগদান করেন।   প্রাথমিক জীবন এবং শিক্ষা  মোমিনিন মেঘালয়ের গারো পাহাড়ে অবস্থিত চিবিনাং গ্রামে একটি বাঙালি মুসলিম পরিবারে জন্মগ্রহণ করেন। তার পিতা আব্দুল জব্বার সরকার এবং তার ভাইদের মধ্যে লে. মনিরুল ইসলাম সরকার । তার স্ত্রী ভোলারভিটার জনপ্রিয়া উচ্চ মাধ্যমিক বিদ্যালয়ের শিক্ষিকা। সরকার ২০০৩ সালে ধুবরি আইন কলেজ থেকে আইনের স্নাতক ডিগ্রি নিয়ে স্নাতক হন। তার কৈম্বাটাপাড়ায় জমি এবং ভোলারভিটায় একটি ভবন রয়েছে।   কর্মজীবন  রাজনীতিতে পা রাখার আগে শিক্ষক হিসেবে কর্মজীবন শুরু করেন সরকার। ন্যাশনাল পিপলস পার্টির প্রার্থী হিসেবে, তিনি ২০১৮ সালের মেঘালয় বিধানসভা নির্বাচনে ভারতীয় জাতীয় কংগ্রেসের তিনবারের বিধায়ক আবু তাহের মণ্ডলকে পরাজিত করেন, ফুলবাড়ি আসন জিতেছিলেন।   তথ্যসূত্র   বিষয়শ্রেণী:ন্যাশনাল পিপলস পার্টি (ভারত) এর রাজনীতিবিদ বিষয়শ্রেণী:মেঘালয়ের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:ভারতীয় সুন্নি মুসলিম বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:পশ্চিম গারো পাহাড় জেলার ব্যক্তি বিষয়শ্রেণী:২১শ শতাব্দীর বাঙালি বিষয়শ্রেণী:মেঘালয় বিধানসভার সদস্য ২০১৮-২০২৩
অ্যালেক্স রস টেইট (; জন্ম: ১৩ জুন, ১৯৭২) পাপারোয়া এলাকায় জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৮ থেকে ১৯৯৯ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন অ্যালেক্স টেইট।   প্রথম-শ্রেণীর ক্রিকেট  ১৯৯৪-৯৫ মৌসুম থেকে ২০০০-০১ মৌসুম পর্যন্ত অ্যালেক্স টেইটের প্রথম-শ্রেণীর খেলোয়াড়ী জীবন চলমান ছিল। ১৯৯৬-৯৭ মৌসুমে দূর্দান্ত খেলা উপহার দেন। হ্যামিল্টনের সেডন পার্কে অকল্যান্ড এইসেসের বিপক্ষে প্রথম ইনিংসে ৯/৪৮ পান। এ বোলিং পরিসংখ্যানটি নর্দার্ন ডিস্ট্রিক্টসের জন্যে রেকর্ডবিশেষ। খেলায় তিনি ১৩০ রান খরচায় ১৬ উইকেট পেয়েছিলেন। এছাড়াও, খেলার বোলিং পরিসংখ্যানটি নিউজিল্যান্ডের প্রথম-শ্রেণীর ক্রিকেটে সেরা হিসেবে পরিগণিত হয়। হক কাপ প্রতিযোগিতায় নর্থল্যান্ডের সদস্যরূপে খেলেছেন।  মালয়েশিয়ার কুয়ালালামপুরে অনুষ্ঠিত ১৯৯৮ সালের কমনওয়েলথ গেমসে ক্রিকেটে অংশ নেন তিনি। সেমি-ফাইনালে দলটি অস্ট্রেলিয়ার কাছে শোচনীয়ভাবে পরাজিত হয়। তৃতীয় স্থান নির্ধারণী খেলায় শ্রীলঙ্কাকে পরাজিত করে ঐ প্রতিযোগিতায় তার দল ব্রোঞ্জপদক লাভ করেছিল।   আন্তর্জাতিক ক্রিকেট  ১৯৯০-এর দশকের শেষদিকে নিউজিল্যান্ডের পক্ষে আন্তর্জাতিক পর্যায়ে অংশগ্রহণ করেছিলেন। সমগ্র খেলোয়াড়ী জীবনে পাঁচটিমাত্র একদিনের আন্তর্জাতিকে অংশগ্রহণ করেছেন। কোন টেস্টে অংশগ্রহণ করার সুযোগ হয়নি তার। ২৪ অক্টোবর, ১৯৯৮ তারিখে ঢাকায় জিম্বাবুয়ে দলের বিপক্ষে ওডিআইয়ে অভিষেক ঘটে তার। ১৭ নভেম্বর, ১৯৯৯ তারিখে দিল্লিতে স্বাগতিক ভারতের বিপক্ষে সর্বশেষ ওডিআইয়ে অংশ নেন তিনি।   তথ্যসূত্র    আরও দেখুন   শন টেইট  পিটার কোম্যান  এক টেস্টের বিস্ময়কারী  অকল্যান্ড ক্রিকেট দল  ১৯৯৮ কমনওয়েলথ গেমসে ক্রিকেট  নিউজিল্যান্ডীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:কমনওয়েলথ গেমসে ব্রোঞ্জপদক বিজয়ী নিউজিল্যান্ডীয় বিষয়শ্রেণী:কমনওয়েলথ গেমসের ক্রিকেটে পদক বিজয়ী বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নর্দার্ন ডিস্ট্রিক্টসের ক্রিকেটার
ভাওড়া হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত এবং মির্জাপুর উপজেলার সর্ব দক্ষিণে অবস্থিত। এটি মির্জাপুর  থেকে ৩ কিলোমিটার দক্ষিণে এবং টাঙ্গাইল শহর থেকে ২৬ কিলোমিটার পূর্বে অবস্থিত।   জনসংখ্যাতত্ত্ব  বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ভাওড়া ইউনিয়নের মোট জনসংখ্যা ১৭৮৭২ জন। এই ইউনিয়নে মোট ঘরসংখ্যা ৪১২৩ টি।   শিক্ষা প্রতিষ্ঠান  ভাওড়া ইউনিয়নের গড় সাক্ষরতার হার শতকরা ৬১.৫ ভাগ (পুরুষ-৬৫.৬%, মহিলা-৫৭.৯%)।   গ্রাম সমূহ  ৯টি আমরাইল তেলীপাড়া কামারপাড়া হারিয়া শশধরপট্টি মারিশনপাড়া চাঁনপুর চামুটিয়া জালশোকা ভাওড়া  তথ্যসূত্র  বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান বিষয়শ্রেণী:মির্জাপুর উপজেলার ইউনিয়ন
বুশৌ ২ (অর্থাৎ- উল্লম্ব দাগ বা লাঠি) এক দাগবিশিষ্ট ছয়টি কাংজি বুশৌ চিহ্নের মধ্যে অন্যতম। কাংজি অভিধান অনুসারে ৪৯,০৩০টি চিহ্নের মধ্যে ২১টি চিহ্নে বুশৌ ২ ব্যবহার করা হয়। উল্লম্ব ভাবে চিত্রায়িত বুশৌ ২ চীনা লিপির ভিত্তিভূমি হিসেবে পরিচিত ইয়োংজি বাফা (永字八法) বা ইয়োংয়ের আটটি নীতির একটি নীতি হিসেবে পরিচিত।  বুশৌ ২ যুক্ত চিহ্নসমূহ thumb|ইয়োংয়ের আটটি নীতিতে বুশৌ ২  দাগ  চিহ্ন কোন অতিরিক্ত দাগ ব্যতীত  丨 ১টি অতিরিক্ত দাগযুক্ত  丩 ২টি অতিরিক্ত দাগযুক্ত  个 丫 ৩টি অতিরিক্ত দাগযুক্ত  中 丮 丯 丰 书 ৪টি অতিরিক্ত দাগযুক্ত  丱 ৫টি অতিরিক্ত দাগযুক্ত  串 ৬টি অতিরিক্ত দাগযুক্ত  丳 ৭টি অতিরিক্ত দাগযুক্ত  临 ৮টি অতিরিক্ত দাগযুক্ত  丵   আরো পড়ুন   Leyi Li: “Tracing the Roots of Chinese Characters: 500 Cases”. Beijing 1993,   বহিঃসংযোগ  Unihan Database - U+4E28  ০০২
তরমাশিরিন খান (রাজত্বকাল: ১৩৩৩ খ্রিস্টাব্দ - ১৩৩৪ খ্রিস্টাব্দ) দুওয়া তৈমুরের পরবর্তী চাগতাই খানাতের খান ছিলেন।   জীবনী  তারমাশিরিন সিংহাসনে বসার আগে ১৩২৭ সালে ভারতীয় উপমহাদেশে তার অভিযানের জন্য বিখ্যাত। সেই অভিযানে ব্যর্থ হয়ে ইলখানাতে আক্রমণ করেছিলেন।  তিনি ইসলাম গ্রহণের ছাগাতাই খানতে অন্যতম উল্লেখযোগ্য শাসক ছিলেন। তিনি মুসলিম হওয়ার পরে আলা-আদ-দ্বীন নামটি গ্রহণ করেছিলেন। তার ইসলাম ধর্ম গ্রহণ মঙ্গোল অভিজাতরা ভাল ভাবে গ্রহণ করে নি। তারা ছিল কট্টর টেংগ্রিস্ট এবং বৌদ্ধ। তিনি ইউয়ান রাজবংশের আদালতে শ্রদ্ধা সহ একটি চিঠি পাঠান। যেহেতু তারমারশিরিন ট্রান্সক্সিয়ানা শহরে বাস করতে পছন্দ করতেন, তাকে ঐতিহ্যবাহী মঙ্গোল আচরণবিধি, ইয়াশা পরিত্যাগ করার অভিযোগে অভিযুক্ত করা হয় এবং দলের বার্ষিক কুরুলতাইতে ক্ষমতাচ্যুত করা হয়। তিনি পূর্ব চাগতাই রাজকুমারদের দ্বারা পরে সমরকন্দের কাছাকাছি স্থানে হবে হত্যা করা হয়।  মুসলিম সূত্রগুলো সবসময় তারমাশিরিনকে খুব অনুকূল হিসেবে তুলে ধরেছে। কারণ তার সেমিনাল প্রচেষ্টার কারণে ইসলামকে এশিয়ার অভ্যন্তরে আনা হয়েছে। বিখ্যাত মুসলিম ভ্রমণকারী ও লেখক ইবনে বতুতা তারমাশিরিনের রাজ্য ভ্রমণ করেছিলেন।   তথ্যসূত্র      বিষয়শ্রেণী:১৩৩৪-এ মৃত্যু বিষয়শ্রেণী:১৪শ শতাব্দীর এশিয়ার রাজশাসক বিষয়শ্রেণী:মঙ্গোল সাম্রাজ্যের মুসলিম বিষয়শ্রেণী:বৌদ্ধধর্ম থেকে ইসলামে ধর্মান্তরিত বিষয়শ্রেণী:চাগতাই খান বিষয়শ্রেণী:জন্মের সাল অজানা
চকরিয়া রেলওয়ে স্টেশন বাংলাদেশের চট্টগ্রাম বিভাগের কক্সবাজার জেলার চকরিয়া উপজেলায় অবস্থিত একটি রেলওয়ে স্টেশন।  ইতিহাস ট্রান্স-এশিয়ান রেলওয়ে প্রকল্পের আওতায় সরকার চট্টগ্রাম জেলার দোহাজারী থেকে রেললাইন বর্ধিত করে বান্দরবান জেলার গুনধুম পর্যন্ত নেওয়ার পরিকল্পনা করে। এই মহাপরিকল্পনার আওতায় রামু রেলওয়ে স্টেশন থেকে আরেকটি রেললাইন পর্যটন বিকাশে কক্সবাজার জেলা সদর পর্যন্ত নেওয়ার নেওয়া হয়।  তথ্যসূত্র  বিষয়শ্রেণী:কক্সবাজার জেলার রেলওয়ে স্টেশন
"রেইজিনস অ্যান্ড আলমন্ডস" () একটি ঐতিহ্যবাহী ইহুদি ঘুমপাড়ানি গান। এটি আব্রাহাম গোল্ডফাডেনের (১৮৪০-১৯০৮) ১৮৮০ সালের ইদিশ সংগীত "শুলামিস" এ ব্যবহারের জন্য সুরারোপিত একটি সংস্করণ দ্বারা জনপ্রিয়তা লাভ করে।"রেইজিনস অ্যান্ড আলমন্ডস" গানের কথা ও সুর, বেথসনোটসপ্লাস.কম"রোজিঙ্কেস মিট মান্ডলেন", সংস অব মাই পিপল.কম এটি এতটাই জনপ্রিয় হয়ে উঠেছে যে এটি একটি ঐতিহ্যবাহী লোকগীতির মর্যাদা লাভ করেছে। বহু শিল্পী এটি কণ্ঠ ও বাদ্যযন্ত্রসহ বিভিন্নভাবে পরিবেশন করেছেন। তাদের মধ্যে ইৎসহাক পার্লমান, ছাভা আলবারস্টেইন, বেনিটা ভ্যালেন্তে এবং এলা জেনকিন্স উল্লেখযোগ্য। এটি আশকেনাজি ইউরোপীয় ইহুদিদের (আশকেনাজিম) মধ্যে একটি ঘুমপাড়ানি গান।     এই গানের একাধিক অনুবাদ ও সংস্করণ রয়েছে। সেখানে ইদিশ ও ইংরেজি গীতিতে কিছুটা পার্থক্য দেখা যায়।  ইহুদি বসতির অনেক লেখক গোল্ডফাডেনের এই ঘুমপাড়ানি গানকে নতুন গানের ভিত্তি হিসেবে ব্যবহার করেছেন: কভনো বসতি থেকে এসেছে ইন স্লাবোদকার ইয়েশিভা (ইদিশ (লাতিন লিপি): In Slobodker yeshiva); উজ বসতি থেকে ডোভিদ বেইগেলমান ও ইসাইয়া শপিগল রচনা করেন নিট কেইন রোজিনকেস, নিট কেইন মেন্ডলেন (ইদিশ (লাতিন লিপি): Nit keyn rozhinkes, nit keyn mandlen)।  এই গানের একটি স্তবক হারমান ওউক রচিত ওয়ার অ্যান্ড রিমেমব্রেন্স উপন্যাসে ইদিশ ভাষায় এবং এর ইংরেজি অনুবাদে অন্তর্ভুক্ত হয়েছে। এটি টিভি মিনিসিরিজেও ব্যবহৃত হয়েছে।  তথ্যসূত্র  বহিঃসংযোগ  গানের কথা ও সম্পর্কিত অন্যান্য উপকরণ  বিষয়শ্রেণী:লোকসঙ্গীত বিষয়শ্রেণী:ইদিশ ভাষার গান
থাম্ব|আক্কলকোটের মানচিত্র আক্কলকোট () ভারতের মহারাষ্ট্র রাজ্যের সোলাপুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে আক্কলকোট শহরের জনসংখ্যা হল ৩৮,২১৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে আক্কলকোট এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
এই টেমপ্লেটটি দেখলে কি করবেন  আপনি নিবন্ধ নামস্থানে এই টেমপ্লেটটি কেন দেখতে পাচ্ছেন তার একাধিক কারণ রয়েছে। সবচেয়ে সাধারণ কারণ হল:  এএফসি পর্যালোচক খসড়াটি গ্রহণ করার পর টেমপ্লেটটি সরাননি।  খসড়াটি আনুষ্ঠানিকভাবে পর্যালোচনা না করেই আর্টিকেল নামস্থানে স্থানান্তরিত করা হয়েছিল (যেমন একটি ম্যানুয়াল স্থানান্তর)।  পাতাটি একটি বিদ্যমান খসড়ার একটি অনুলিপি/প্রতিলেপন।  প্রথম দৃষ্টান্তে, পৃষ্ঠার শীর্ষে থাকা  টেমপ্লেট এবং অন্য যেকোন AFC-সম্পর্কিত টেমপ্লেটগুলিকে সরানো দরকার। অন্যথায়, অনুগ্রহ করে পাতাটি পর্যালোচনা করুন এবং যথাযথ ব্যবস্থা নিন। এর মধ্যে নিম্নলিখিত যেকোনও ব্যবস্থা নিতে পারেন:  টেমপ্লেটটি সরিয়ে ফেলুন। কারণ - নিবন্ধটি একজন অ-পর্যালোচক দ্বারা নিবন্ধ নামস্থানে স্থানান্তরিত হয়েছে, তবে এটি নিবন্ধের নামস্থানে থাকা উচিত (অর্থাৎ এটি একটি গ্রহণযোগ্য পাতা)।  একটি পর্যালোচনা রেকর্ড হিসাবে টেমপ্লেট(গুলি) রেখে নিবন্ধটিকে খসড়া স্থানে ফিরিয়ে দিন। মনে রাখবেন যে এটি কখনও কখনও বিতর্কিত এবং একবারের বেশি করা উচিত নয়৷  নিবন্ধটি অপসারণের জন্য মনোনীত করুন।  দ্রুত অপসারণের জন্য নিবন্ধটি ট্যাগ করুন।  এই টেমপ্লেটটি দেখানো একটি পাতার অবস্থা সম্পর্কে আপনার যদি কোনো প্রশ্ন থাকে, তাহলে অনুগ্রহ করে উইকিপিডিয়া আলোচনা:নিবন্ধ সৃষ্টিকরণ-এ দ্বিতীয় পরামর্শের জন্য নির্দ্বিধায় অনুরোধ করুন।   আরও দেখুন